Бор далайн хав

Бор далайн хав (Arctocephalus pusillus), мөн Австрали далайн хав, Өмнөд Африкийн далайн хав гэгддэг үслэг далайн хавын нэг зүйл юм. 

 Биеийн бүтэц 
Бор далайн хав нь өргөн хавтгай толгой, шовх хоншоортой. Эр нь бор, хар сааралдуу өнгөтэй ба 2.2 м урт, 200-360 кг жинтэй. Эм нь саарал, цайвар бор бөгөөд 1.7 м урт, 120 кг жинтэй. Зулзага нь төрөхдөө хар байх ба аажмаар гуужин саарал цайвар болдог. Бор далайн хав 600 м хүртэл гүнд шумбах чадвартай.

 Тархац 
Бор далайн хав Өмнөд Африкийн Сайн Итгэлтийн хошуу болон Намиби улсын баруун эрэг орчмоор нутаглана. 

Австралийн дэд зүйлүүд нь Тасмани болон Виктория хүртэлх 9 арлуудад амьдардаг.

 Идэш тэжээл 
Тэд голдуу арваалж, наймаалж, сам хорхой, мөн шувуу иддэг.


 Зан авир ба үржил 
Энэ далайн хав нь 10 сарын дундуур үржилд орно. Бусад чихт далайн хаваас ялгаатай нь эм нь эрээ өөрөө сонгодог аж. Гол шалгуур нь эр далайн хавын эзэмшил газар байдаг байна. Бор далайн хав эр, эм ялгаагүй өөрийн эзэмшил газартай байх бөгөөд эр далайн хав хэд хэдэн эмэгчингийн жижиг эзэмшил газруудыг хамруулан эзэмших нь бий. 

11-12 сарын эхээр зулзагалах бөгөөд 4 сар хүртэл нь хөхүүлж тэжээнэ. Бор далайн хавын гол махчин нь Аврага цагаан загас юм.

 External links 

 Photos of Brown Fur Seals at Cape Cross, Namibia — Photographs and information.
 Pictures of Fur Seals at Geyser Rock, South Africa on jostimages.com

Ангилал:Сэлүүр хөлтөн